روسیا، آمریکادان، باشکند موسکوا‌داکی دیپلوماتیک پرسونل ساییسینی آزالتماسینی و بعضی مولک‌لرین قوللانیلماماسینی ایسته‌دی.
آمریکانین تحریم تلاشلاری‌نین داوام ائتمه‌سی اوزرینه واشینگتونا جواب وئرن روسیا خاریجی ایشلر ناظیرلیگی، موسکوا‌داکی دیپلوماتیک نماینده‌لیک‌لرین آمریکا سفیرلیگی طرفین‌دن ایستیفاده ائدیلمه‌سینی تاخیره سالیب.
موسکوا، آمریکادان روسیا‌داکی دیپلومات ساییسینی 455ه سالماسینی ده ایسته‌دی.
روسیا‌داکی آمریکالی دیپلومات‌لارین و دیپلوماتیک تمثیلجیلیکلردکی تکنیکی پرسونلین ساییسی‌نین آمریکاداکی روس دیپلومات‌لار و تکنیکی ایشچی هیاتی ایله عینی سویه‌یه ائندیریلمه‌سینی طلب ائدن روس خاریجی ایشلر ناظیرلیگی، آمریکایا ساییسی‌نین 455ه سالینماسی اوچون 1 سپتامبرا قدر مدت تانیدی.
ناظیرلیک، واشینگتون رهبرلیگی‌نین آمریکاداکی روس دیپلومات‌لارین ساییسینی آزالتماغا ایستیقامت‌لی یئنی تک طرف‌لی تحریم‌لرین داوام ائتدیرمه‌سی حالیندا عینی اؤلچوده جواب وئریله‌جگی‌نی وورغولادی.
دیگر طرف‌دن روس خاریجی ایشلر، موسکوا‌داکی دوروژنایا جاده‌سینده اولان بوتون آنبار موسسیسه‌لری‌نین و سربریانی بور-داکی یازلیق ایقامتگاهی آمریکا سفیرلیگی طرفین‌دن ایستیفاده‌سی‌نین 1 آوقوست‌دان اعتباراً تاخیره آلیندیغینی آچیقلادی.
ناظیرلیک، قارشی‌لیق‌لی‌لیق اساسی ایچینده آمریکانین ماراق‌لارینا ضرر وئره بیله‌جک دیگر تدبیرلری آلما حاقینی گیزلی توتدوغونو دا وورغولادی.
بو آرادا کرملین سؤزچوسو دمیتری پسکوو، روسیا دولت باشقانی ولادیمیر پوتین‌ین روسیا خاریجی ایشلر ناظیرلیگی‌نین آچیقلاماسینی تصدیقلدیگینی سؤیله‌دی.
ژورنالیست‌لرین سوالینا پسکوو، "البته، بو جور تدبیرلر پرزیدنتی‌نین راضی‌لیغی اولما‌دان آلینا بیلمز" دئدی.
